钦定古今图书集成/历象汇编/岁功典/第074卷 > 《遵生八笺》 > 九月事忌
## 钦定古今图书集成/历象汇编/岁功典/第074卷 > 《遵生八笺》 > 九月事忌

《千金月令》曰：“是月勿食脾，季月土旺在脾也。”

《云笈七签》曰：“季秋节约生冷，以防痢疾。勿食新姜，食
之成痼疾。勿食小蒜，伤神损寿，魂魄不安。勿食蓼子。
勿以猪肝同饴食，冬成嗽病，经年不瘥。勿食雉肉，损
人神气。勿多食鸡，令人魂魄不安。九日勿起动床席，
当修延算斋。”

又曰：“是月十八日，忌远行。”

《月忌》曰：“勿食犬肉，伤人神气。勿食霜下瓜，冬发翻胃。
勿食葵菜，令食不消化。”

《杨公忌》曰：“二十七日不宜问疾。”